**Telki Község Önkormányzatának**

**ADATKEZELÉSI TÁJÉKOZTATÓJA**

a 2021. évi *„Micro elektromos hálózati mintaprojekt”* elnevezésű kezdeményezésbe Telki Község lakosainak bevonását érintő egyes adatkezelésekről

Telki Község Önkormányzata megállapodást kötött a Nemzetközi Fejlesztési és Forráskoordinációs Ügynökség Zrt-vel a „Micro elektromos hálózati mintaprojekt előkészítése Telki Községben” tárgyú projektben való együttműködésre. A kezdeményezés során összefoglaló szakmai dokumentumok elkészítésével, az ELMŰ szolgáltatóval való kapcsolattartás koordinálásával, a projekt telki lakosok (a továbbiakban: **Érintettek**) körében történő adatgyűjtésével összefüggő személyes adatok kezelése tekintetében Telki Község Önkormányzata adatkezelőnek (a továbbiakban: **Adatkezelő**) minősül.

A fentiekre figyelemmel az Adatkezelő az Érintettek részére az információs önrendelkezési jogról és az információszabadságról szóló 2011. évi CXII. törvény (a továbbiakban: **Infotv.**), valamint az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679 rendelete (a továbbiakban: **GDPR**) rendelkezéseivel összhangban a következő tájékoztatást adja, az abban foglaltakat magára nézve kötelezőnek ismer el.

Adatkezelő kötelezettséget vállal arra vonatkozóan, hogy az általa végzett adatkezelés megfelel a hatályos jogszabályokban meghatározott elvárásoknak, így különös tekintettel azon elvárásnak, hogy az Érintettek részére adott tájékoztatást tömör, átlátható, világos és közérthető megfogalmazással és könnyen hozzáférhető formában bocsátja rendelkezésre, jelen adatkezelési tájékoztató formájában.

**I. Az adatkezelő**

Név: **Telki Község Önkormányzata**

Székhelye: 2089 Telki, Petőfi utca 1.

Telefon: +36 (26) 920-800

Fax: +36 (26) 372-011

Képviseli: Deltai Károly polgármester

E-mail: hivatal@telki.hu

Weboldal: [www.telki.hu](http://www.telki.hu)

Az adatvédelmi tisztviselő:

Név: dr. Remete Sándor

E-mail: adatvedelem@telki.hu

**Az adatfeldolgozók**

1.

Név: **Telki Polgármesteri Hivatal**

Székhelye: 2089 Telki, Petőfi utca 1.

Telefon: +36 (26) 920-800

Fax: +36 (26) 372-011

Képviseli: Dr. Lack Mónika jegyző

E-mail: hivatal@telki.hu

2.

Név: **Nemzetközi Fejlesztési és Forráskoordinációs Ügynökség Zrt.**

Székhelye: 1037 Budapest, Szépvölgyi út 39.

Cégjegyzékszám: 01-10-047549

Telefon: +36 1 999-4400

Képviseli: Váradi Imre László (igazgatósági tag)

E-mail: info@nffku.hu

Weboldal: <https://nffku.hu/>

3.

Név: **Görbicz Gyula okleveles villamosmérnök**

Lakcím: 2095 Pilisszántó, Fogoly utca 15-17.

Adószám: 8316874865

4.

Név: **Google Ireland Limited**

 Gordon House, Barrow Street

 Dublin 4

 Ireland

**II. Az adatkezelő elérhetőségei**

Adatainak kezelésével kapcsolatosan az alábbi módokon kérhet tájékoztatást:

* Ügyfélfogadási időben személyesen:

hétfői napon: 14.00-18.00

szerdai napon: 8.00-12.00 és 13.00-16.00

pénteki napon: 8.00-12.00 közötti időben a 2089 Telki, Petőfi utca 1. szám alatt

* Elektronikus elérhetőséggel hivatal@telki.hu e-mail címen vagy a TELKIONK rövid nevű Hivatali Kapura küldött ePapír útján
* Postai úton a 2089 Telki, Petőfi utca 1. címen
* Telefonos elérhetőséggel: +36 (26) 920-800

**III. Az adatkezelés célja**

Az adatkezelés célja, hogy az Adatkezelő szakértő bevonásával olyan adatokat gyűjtsön, melyek alapján az Adatkezelő fenntartásában lévő önkormányzati intézmények, és a mintaprojekthez önkéntes alapon csatlakozni kívánó Érintettek energia-fogyasztási adataiból olyan javaslatok és állásfoglalások kerüljenek megfogalmazásra, összeállításra, melyek hosszútávon költségcsökkentő energia fogyasztást eredményezhetnek.

**IV. A kezelt adatok köre**

Adatkezelő a jelen adatkezelési tájékoztató III. pontjában foglalt feladatainak ellátása során az Érintettek által rendelkezésre bocsátott alábbi személyes adatait kezeli:

- teljes név;

- lakcím (mely megegyezik az energiafogyasztási hely címével);

- energia fogyasztásra vonatkozó számadatok;

- a fogyasztási hely vonatkozásában megállapított/igénybevett esetleges díjkedvezmények, vagy díjfizetési mentességre vonatkozó adatok.

A projectben való lakossági részvételnek nem kötelező eleme jelen pontban meghatározott személyes adatok rendelkezésre bocsátása, egyéni döntés alapján elegendő a Google Forms felmérés adminisztrációs szoftver felületen megadni a fogyasztási hely pontos címét és a fogyasztásra vonatkozó összesített adatokat.

**V. Az adatkezelés jogalapja**

A kezelt adatok körénél, a jelen adatkezelési tájékoztató IV. pontjában megjelölt személyes adatok kezelése olyan **szerződés teljesítéséhez szükséges**, melyben az Érintett az egyik fél, ezért az adatkezelés jogalapja a GDPR 6. cikk (1) albekezdésének b) pontja.

**VI. Adatkezelés időtartama**

Az információs önrendelkezési jogról és az Infotv. 4. § (2) bekezdésében foglaltakra figyelemmel személyes adat csak a cél megvalósulásához szükséges mértékben és ideig kezelhető.

Jelen adatkezelési tájékoztató IV. pontjában meghatározott adatok alapján a projektbe bevonásra kerülő szakértőnek – a vele kötött önálló szerződés alapján – legkésőbb 2021. augusztus 31. napjáig kell e tárgykörben elkészítenie a szakvéleményét. Adatkezelő erre tekintettel az adatokat a projekt végéig, de legfeljebb 2022. december 31. napjáig őrzi meg.

A fentiekben meghatározott időtartam elteltével az Adatkezelő gondoskodik a személyes adatok törléséről, melyet a papír alapon tárolt adatok esetében megsemmisítéssel, az elektronikus formában tárolt adatok esetében a helyreállítás lehetősége nélküli törléssel valósít meg.

**VII. Adattovábbítás, nyilvánosságra hozatal**

Az Adatkezelő adattovábbítást a jelen adatkezelési tájékoztató I. pontjában megjelölt adatfeldolgozók irányába végez:

- a Telki Község Önkormányzatának munkaszervezetként a projekt lebonyolításában közreműködő Telki Polgármesteri Hivatal részére;

- Görbicz Gyula okleveles villamosmérnök részére, a projekttel összefüggő szakértői vélemény elkészítése érdekében, továbbá;

- az Adatkezelővel együttműködési megállapodás alapján közreműködő **Nemzetközi Fejlesztési és Forráskoordinációs Ügynökség Zrt.** irányába;

- a projecthez szükséges lakossági adatok rögzítése a felmérés adminisztrációs szoftver, a Google Forms felületen történik, ezért az Adatkezelő szükségszerűen Google Ireland Limited részére adattovábbítást végez.

Az adatfeldolgozói feladatok ellátása során a Telki Polgármesteri Hivatal a keletkező iratokat az ASP keretrendszer IRAT szakrendszere segítségével iktatja. Az iratkezelő rendszerben történő iktatás során esetlegesen rögzített személyes adatok adatfeldolgozója az önkormányzati ASP rendszerről szóló 257/2016. (VIII. 31.) Korm. rendelet 2. § (3) bekezdése alapján a Magyar Államkincstár.

Az adattovábbítás címzettjeivel Adatkezelő adatfeldolgozói szerződést köt, valamint megköveteli az adatkezelési gyakorlatuk GDPR szerinti megfelelését.

**VIII. Az adatok kezelésének módja**

Adatkezelő a birtokába kerülő személyes adatokon automatizált adatkezelést nem végez, az adatok felhasználásával történő profilalkotást ellenben a projekt sajátossága megköveteli.

Adatkezelő a birtokába kerülő – a jelen adatkezelési tájékoztató IV. pontjában megjelölt – személyes adatokat manuálisan kezeli, azokhoz csak az Adatkezelő által az adott feladat elvégzésével megbízott, jogosultsággal rendelkező munkatársak férnek hozzá és végeznek azokkal manuális adatkezelési műveleteket.

Adatkezelő kiemelt figyelmet fordít a személyes adatok megfelelő szintű biztonságára és bizalmas kezelésére, többek között annak érdekében, hogy megakadályozza a személyes adatokhoz és az adatok kezeléséhez használt eszközökhöz való jogosulatlan hozzáférést, illetve azok jogosulatlan felhasználását.

Adatkezelő a papíralapú dokumentumokat Adatkezelő székhelyének zárható helyiségein belül irodabútorokban gyűjti és rendszerezi. Adatkezelő az elektronikus adatokról biztonsági mentéseket végez, iparági szabványoknak megfelelő IT biztonsági védelemmel ellátott, saját tulajdonában álló szerverére.

**IX. Az Érintett jogai adatainak kezelésével összefüggésben**

*IX.1. Az Érintett előzetes tájékoztatáshoz való joga (GDPR 13-14. cikk)*

Amennyiben a személyes adatokat az Érintettől gyűjtik, Adatkezelő a személyes adatok megszerzésének időpontjában tájékoztatja az Érintettet az Adatkezelőre vonatkozó alapvető információkról, a személyes adatok tervezett kezelésének céljáról, az adatkezelés jogalapjáról, az esetleges adattovábbítási műveletekről. Adatkezelő ezen felül köteles az Érintettet az adatai kezelésére vonatkozó kiegészítő információkról is tájékoztatni, így többek között az adattárolás időtartamáról, az Érintettet megillető jogokról, valamint a hatóságnak címzett panasz benyújtásának jogáról.

Adatkezelő az Érintett előzetes tájékoztatáshoz való jogának érvényesülését jelen Adatkezelési Tájékoztató nyilvánosságra hozatalával, valamint az Érintett részére az adatkezelési művelet megkezdése előtt történő átadásával biztosítja.

*IX.2. A hozzáférési jog (GDPR 15. cikk)*

Az Érintett jogosult hozzáférést kérni a személyes adataihoz, továbbá az Adatkezelő által kezelt személyes adatairól másolatot kapni és ellenőrizni, hogy az adatkezelést az Adatkezelő jogszerűen végzi-e.

*IX.4. A helyesbítéshez való jog (GDPR 16. cikk)*

Az Érintett jogosult az Adatkezelő által kezelt személyes adatainak helyesbítését kérni. E jog értelmében az Érintett jogosult az Adatkezelő által kezelt hiányos vagy pontatlan személyes adatainak helyesbítésére azzal, hogy ilyen esetben az újonnan átadott adat hitelességének ellenőrzése szükségessé válik.

*IX.5. A törléshez – elfeledtetéshez – való jog (GDPR 17. cikk)*

Az Érintett jogosult az Adatkezelő által kezelt személyes adatai törlését kérni. E jog gyakorlása feljogosítja az Érintettet arra, hogy kérje az Adatkezelőtől személyes adatainak törlését, amennyiben azok további kezelésére nincs megfelelő ok. Az Érintett abban az esetben is jogosult kérni személyes adatainak törlését, amennyiben sikerrel tiltakozott személyes adatai kezelése ellen, amennyiben az Adatkezelő a személyes adatait jogellenesen kezelte, vagy amennyiben a magyar jog alapján az Adatkezelő köteles az Érintett személyes adatait törölni. Adatkezelő ugyanakkor bizonyos esetekben jogosult megtagadni a törlési kérelem teljesítését, melyről az Érintett megfelelően tájékoztatni köteles.

*IX.6. Az adatkezelés korlátozásához való jog (GDPR 18. cikk)*

Az Érintett jogosult személyes adatai kezelésének korlátozását kérni, amennyiben az Adatkezelő jogellenes adatkezelést folytat, és az Érintett nem szeretné, hogy az adatok törlésre kerüljenek, és inkább az adatok felhasználásának korlátozását kéri. Az adatkezelés korlátozásához való jog megilleti továbbá az Érintettet abban az esetben is, amikor vitatja az Adatkezelő által kezelt adatok pontosságát.

**X. Jogorvoslati lehetőségek:**

Amennyiben az Érintett úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli azt, ahogy az Adatkezelő a személyes adatait kezeli, akkor javasoljuk, hogy először az Adatkezelőt keresse meg panaszával. A panasza minden esetben kivizsgálásra kerül.

Ha a panaszának kivizsgálása ellenére vagy a panaszának kivizsgálására irányadó határidő eredménytelen letelte esetén továbbra is sérelmezi azt, ahogy az Adatkezelő kezeli az adatait, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál *(cím: 1055 Budapest, Falk Miksa utca 9-11., postacím: 1374 Budapest, Pf.: 603. E-mail:* *ugyfelszolgalat@naih.hu**, honlap:* [*www.naih.hu*](http://www.naih.hu)*)*.

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (<http://birosag.hu/torvenyszekek>) nyújtja-e be keresetét.

A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon.

Telki, 2021. május hónap 6.

 **Deltai Károly**

 **polgármester**